เป็นคนทานยายาก ทานยาคุมฉุกเฉินเข้าไปพร้อมดื่มน้ำตาม แต่กลืนไม่ลง อมยาไว้จนละลาย กลืนลงแต่น้ำ จนละลายเหลือเม็ดเล็กจึงกลืนได้ค่อยดื่มน้ำตามจำนวนมาก เพื่อให้ยาไม่ติดค้างลงในปาก แบบนี้มีผลกับประสิทธิภาพของยามั้ยคะ เนื่องจากไม่มีผลข้างเคียงเกิดขึ้นเลย เคยทานยาคุมฉุกเฉินมา 2 ครั้ง มีผลข้างเคียงทุกครั้ง
สวัสดีค่ะ การใช้ยาคุมฉุกเฉินซึ่งเป็นยาคุมกำเนิดที่มีระดับฮอร์โมนเพศในขนาดสูง กินภายใน 72 ชั่วโมงหลังมีเพศสัมพันธ์เพื่อลดโอกาสการตั้งครรภ์นั้น ยาจะถูกดูดซึมที่กระเพาะอาหารภายในประมาณ 30 นาทีหลังการใช้ยาโดยการที่ยามีการละลายในปากจำนวนหนึ่ง แต่ไม่ได้คายออกมา แต่ได้ทำการดื่มน้ำตามเข้าไปทำให้ยาลงไปถึงหลอดอาหารและกระเพาะอาหารนั้น ไม่น่ามีผลต่อประสิทธิภาพของยาค่ะหลังการใช้ยาคุมฉุกเฉินอาจจะมีหรือไม่มีผลข้างเคียงก็ได้ ไม่จำเป็นว่าต้องมีผลข้างเคียงเท่านั้นยาจึงจะได้ผลสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และการมีเพศสัมพันธ์ในครั้งถัดไปควรป้องกันด้วยวิธีที่มีปประสิทธิภาพสูงเช่นใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน จะดีกว่าการกินยาคุมฉุกเฉินซึ่งมีประสิทธิภาพต่ำกว่า